Turkiya shimolida joylashgan chekka qishloqda elektr energiyasi bo‘lmaganligi sabab mamlakatda yuz bergan qurolli to‘ntarishga bo‘lgan urinish haqida qishloq odamlari 10 kun o‘tib xabardor bo‘lishdi. Bu haqda Turkiya ommaviy axborot vositalari xabar bermoqda. «Biz na radio tinglay olamiz, na televizor ko‘ra olamiz va na azon eshita olamiz. 15 iyul kuni mamlakatda sodir etilgan davlat to‘ntarishiga urinish haqida 10 kun o‘tib, cho‘ponlardan bildik», — dedi mahalliy xalq vakillaridan biri. Agentlikning ma’lum qilishicha, Qora dengiz qirg‘oqlaridagi Bulanjak shahri yaqinidagi hududda joylashgan ushbu qishloq aholisi necha yillardan beri elektr energiyasiz yashaydi.